Vyhodnotenie medzirezortného pripomienkového konania

Návrh zákona, ktorým sa mení a dopĺňa zákon č. 3/2010 Z. z. o národnej infraštruktúre pre priestorové informácie 

Spôsob pripomienkového konania	 	
Počet vznesených pripomienok, z toho zásadných	78  / 18 	
Počet vyhodnotených pripomienok	78 	
		
Počet akceptovaných pripomienok, z toho zásadných	59  / 16 	
Počet čiastočne akceptovaných pripomienok, z toho zásadných	11  / 0 	
Počet neakceptovaných pripomienok, z toho zásadných	8  / 2 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Úrad pre verejné obstarávanie 	 	 	x 	 	
2 .	Generálna prokuratúra Slovenskej republiky 	 	 	x 	 	
3 .	Konfederácia odborových zväzov Slovenskej republiky 	 	 	x 	 	
4 .	Asociácia zamestnávateľských zväzov a združení Slovenskej republiky 	 	 	x 	 	
5 .	Národná banka Slovenska 	 	 	x 	 	
6 .	Združenie miest a obcí Slovenska 	2 (0o,2z) 	 	 	 	
7 .	Klub 500 	 	 	 	x 	
8 .	Najvyšší kontrolný úrad Slovenskej republiky 	 	 	x 	 	
9 .	Odbor aproximácie práva sekcie vládnej legislatívy Úradu vlády SR 	18 (18o,0z) 	 	 	 	
10 .	Štatistický úrad Slovenskej republiky 	3 (3o,0z) 	 	 	 	
11 .	Správa štátnych hmotných rezerv Slovenskej republiky 	 	 	x 	 	
12 .	Ministerstvo pôdohospodárstva a rozvoja vidieka Slovenskej republiky 	9 (1o,8z) 	 	 	 	
13 .	Únia miest Slovenska 	 	 	 	x 	
14 .	Protimonopolný úrad Slovenskej republiky 	 	 	x 	 	
15 .	Úrad geodézie, kartografie a katastra Slovenskej republiky 	4 (0o,4z) 	 	 	 	
16 .	Republiková únia zamestnávateľov 	 	 	 	x 	
17 .	Ministerstvo obrany Slovenskej republiky 	4 (4o,0z) 	 	 	 	
18 .	Úrad jadrového dozoru Slovenskej republiky 	 	 	x 	 	
19 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
20 .	Ministerstvo zahraničných vecí a európskych záležitostí Slovenskej republiky 	5 (5o,0z) 	 	 	 	
21 .	Ministerstvo hospodárstva Slovenskej republiky 	 	 	x 	 	
22 .	Úrad vlády Slovenskej republiky 	 	 	x 	 	
23 .	Ministerstvo zdravotníctva Slovenskej republiky 	 	 	x 	 	
24 .	Ministerstvo práce, sociálnych vecí a rodiny Slovenskej republiky 	2 (2o,0z) 	 	 	 	
25 .	Ministerstvo financií Slovenskej republiky 	2 (1o,1z) 	 	 	 	
26 .	Okresný úrad Bratislava - Odbor starostlivosti o životné prostredie  	 	 	 	x 	
27 .	Najvyšší súd Slovenskej republiky 	 	 	 	x 	
28 .	Ministerstvo spravodlivosti Slovenskej republiky 	6 (6o,0z) 	 	 	 	
29 .	Národný bezpečnostný úrad 	 	 	x 	 	
30 .	Ministerstvo dopravy, výstavby a regionálneho rozvoja Slovenskej republiky 	6 (3o,3z) 	 	 	 	
31 .	Úrad priemyselného vlastníctva Slovenskej republiky 	 	 	x 	 	
32 .	Ministerstvo životného prostredia Slovenskej republiky  	 	 	 	x 	
33 .	Ministerstvo školstva, vedy, výskumu a športu Slovenskej republiky 	6 (6o,0z) 	 	 	 	
34 .	Ministerstvo kultúry Slovenskej republiky 	5 (5o,0z) 	 	 	 	
35 .	Okresný úrad Nitra - Odbor starostlivosti o životné prostredie  	 	 	 	x 	
36 .	Sekcia európskych programov 	 	 	 	x 	
37 .	Ministerstvo vnútra Slovenskej republiky 	6 (6o,0z) 	 	 	 	
38 .	Splnomocnenec vlády SR pre výskum a inovácie 	 	 	x 	 	
	SPOLU	78 (60o,18z) 	0 (0o,0z) 	16 	8 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
ZMOS 	K doložke vybraných vplyvov: 
Združenie miest a obcí Slovenska navrhuje dopracovať doložku vybraných vplyvov v časti vplyv na rozpočet verejnej správy, vplyv na rozpočet územnej samosprávy, ako aj na to nadväzujúcu analýzu vplyvov v súlade s Jednotnou metodikou na posudzovanie vybraných vplyvov. 

Odôvodnenie: 
Podľa čl. 16 ods. 2 Legislatívnych pravidiel vlády Slovenskej republiky pri návrhoch zákonov, ktoré majú dopad na rozpočet verejnej správy, musia byť uvedené a zdôvodnené ich predpokladané finančné dôsledky na rozpočet verejnej správy, a to nielen na bežný rok, ale aj na nasledujúce rozpočtové roky. Spolu s tým musia byť uvedené aj návrhy na úhradu zvýšených výdavkov alebo na úhradu úbytku príjmov rozpočtu verejnej správy. Nie je možné súhlasiť s údajom uvedeným v doložke vybraných vplyvov, podľa ktorého má návrh zákona vplyv výlučne na rozpočet štátnej správy s nulovým vplyvom na rozpočet územnej samosprávy. Návrh zákona ukladá mestám a obciam, ktoré sú v zmysle ustanovenia § 3 ods. 1 písm. a) zákona považované za povinné osoby celý rad nových povinností. Ide napr. o doplnenie povinnosti povinnej osoby 
1) vytvoriť metaúdaje s náležitosťami podľa čl. 5 odsek 3 smernice Európskeho parlamentu a Rady 2007/2/ES zo 14. marca 2007, ktorou sa zriaďuje Infraštruktúra pre priestorové informácie v Európskom spoločenstve (Inspire), 
2) sprístupňovať metaúdaje o súboroch priestorových údajov a o službách priestorových údajov registru priestorových informácii, 
3) zabezpečiť sprístupnenie všetkých informácií, vrátane údajov, kódov a technických klasifikácií potrebných na zabezpečenie interoperability a harmonizácie súborov priestorových údajov s osobitným predpisom ostatným povinným osobám alebo tretím stranám v súlade s podmienkami, ktoré neobmedzujú využitie uvedených informácií na tento účel, 
4) zabezpečiť sprístupnenie všetkých novozhromaždených a vo výraznej miere reštrukturalizovaných súborov priestorových údajov a zodpovedajúcich služieb priestorových údajov do dvoch rokov od prijatia osobitného predpisu a sprístupnenie ostatných súborov priestorových údajov a služieb priestorových údajov, ktoré sa stále používajú, do siedmich rokov od prijatia osobitného predpisu, 
5) bezplatne sprístupňovať súbory priestorových údajov a služieb priestorových údajov aj ďalším orgánom verejnej správy (rozšírenie oprávnených subjektov oproti súčasnému stavu). 
Záťaž demonštratívne vymenovaných povinností je nevyhnutné kvantifikovať vo finančnom vyjadrení, vrátane posúdenia dopadov novej právnej úpravy na personálne kapacity (vrátane odborných) a existujúce technické zázemie samospráv, trváme preto na kvantifikácii dopadov navrhovaného zákona na rozpočet územnej samosprávy, vrátane návrhu na úhradu zvýšených výdavkov. 
Túto pripomienku považuje ZMOS za zásadnú. 
 	Z 	A 	Zásadná priomienka bola akceptovaná doplnením návrhu zákona o novelizačný bod spresňujúci postavenie obce ako povinnej osoby (obec bude povinnou osobou v rozsahu výkonu jej samosprávnych posobnosti).  	
ZMOS 	K novelizačnému bodu 26: 
Združenie miest a obcí Slovenska navrhuje slová: „do šiestich mesiacov“ nahradiť slovami: „do dvoch rokov“. 

Odôvodnenie: 
Prechodné ustanovenie k úpravám účinným od 15. decembra 2016, v zmysle ktorého majú povinné osoby sprístupniť metaúdaje o súboroch priestorových údajov a službách priestorových údajov vytvorené do 14. decembra 2015 registru priestorových informácií do šiestich mesiacov od uvedenia registra priestorových informácií do prevádzky považujeme za nevykonateľné. Navrhujeme preto lehotu predĺžiť zo šiestich mesiacov na obdobie dvoch rokov. 
Túto pripomienku považuje ZMOS za zásadnú. 
 	Z 	A 	Mestá a obce budú mať dvojročné prechodné obdobie na splnenie povinnosti (sprístupnenie metaúdajov). 	
OAP SVL ÚV SR 	K čl. I bod 9 

Nariadenie Komisie (EÚ) č. 1089/2010, ktorým sa vykonáva smernica Európskeho parlamentu a Rady 2007/2/ES, pokiaľ ide o interoperabilitu súborov a služieb priestorových údajov ustanovuje požiadavky na technické podmienky pre interoperabilitu a prípadne na harmonizáciu súborov priestorových údajov a služieb priestorových údajov zodpovedajúcich témam uvedeným v prílohách I, II a III k smernici 2007/2/ES. V navrhovanom § 5 ods. 1 písm. c) preto žiadame slová „s osobitným predpisom5)“ nahradiť slovami „podľa požiadaviek osobitného predpisu5)“. 
 	O 	A 	 	
OAP SVL ÚV SR 	K čl. I bod 10 

Vzhľadom na informatívny (nezáväzný) charakter poznámky pod čiarou a vzhľadom na to, že vykonávací predpis k smernici Európskeho parlamentu a Rady 2007/2/ES už bol prijatý, žiadame nahradiť navrhované určenie termínu (do dvoch rokov od prijatia osobitného predpisu resp. do siedmich rokov od prijatia osobitného predpisu) konkrétnym dátumom. 
 	O 	A 	 	
OAP SVL ÚV SR 	K čl. I bod 12 

Navrhované ustanovenie § 6 ods. žiadame z návrhu vypustiť z dôvodu duplicity s nariadením Komisie (ES) č. 976/2009. Ak je účelom navrhovaného ustanovenia informovať adresáta právnej normy o povinnosti vyplývajúcej z nariadenia Komisie (ES) č. 976/2009 súvisiacej s vyhľadávacími službami odporúčame zaviesť odkaz na prílohu č. II nariadenia Komisie (ES) č. 976/2009 za slová „vyhľadávacie služby“ v § 6 ods. 2 písm. a) platného znenia zákona č. 3/2010 Z. z. 
 	O 	A 	 	
OAP SVL ÚV SR 	K čl. I bod 14 

Za účelom jednotnej úpravy zákona žiadame navrhované ustanovenie ods. 4 premiestniť na začiatok § 8 rovnako ako je obdobné ustanovenie umiestnené na začiatku v navrhovanom § 8a. 
 	O 	A 	 	
OAP SVL ÚV SR 	K čl. I bod 15 
Upozorňujeme na pravdepodobný obsahový konflikt prvej vety navrhovaného § 8a ods. 2 s druhou vetou navrhovaného § 8a ods. 2. 	O 	A 	Druhý odsek § 8a bol z návrhu zákona vypustený. 	
OAP SVL ÚV SR 	K čl. I bod 15 
Navrhovaný ods. 5 žiadame preformulovať tak, aby z neho vyplývalo že podporné registre sú súčasťou registra priestorových informácií (ktorý podľa navrhovaného ods. 1 spravuje ministerstvo). Register priestorových informácií je informačný systém spravovaný správcom a je nelogické aby informačný systém, ktorý potrebuje správcu, autonómne spravoval svoj podporný informačný systém. 	O 	ČA 	Novelizačný bod bol preformulovaný. 	
OAP SVL ÚV SR 	K čl. I bod 16 
Upozorňujeme, že osobitné predpisy uvedené v navrhovanej poznámke pod čiarou k odkazu 5c neustanovujú „opatrenia na vzájomné zdieľanie priestorových údajov a služieb priestorových údajov“ a z návrhu nie je zrejmé o aké opatrenia ide. Žiadame tieto opatrenia špecifikovať aby bola dispozícia právnej normy v navrhovanom § 9 ods. 1 určitá. 	O 	A 	Pripomienka bola akceptovaná zmenou osobitných predpisov v poznámke pod čiarou k odkazu 5c. 	
OAP SVL ÚV SR 	K čl. I bod 17 
Slová „Opatrenie podľa odseku 1 vylučuje akékoľvek obmedzenia“ žiadame nahradiť slovami „Dohoda podľa odseku 1 nesmie obsahovať akékoľvek ustanovenia“. Slová „, ktoré sa vyskytnú v momente“ žiadame vypustiť. 	O 	N 	Formulácia novelizačného bodu (§ 9 ods. 2) je v súlade so znením predchádzajúceho novelizačného bodu (§ 9 ods. 1). Ide o transpozíciu čl. 17 ods. 1 a 2 smernice 2007/2/ES, pričom doplnenie § 9 o nový odsek je reakciou na INSPIRE Pilot EK. 	
OAP SVL ÚV SR 	K čl. I bod 19 
Navrhovaný ods. 3 žiadame prepracovať tak aby mal normatívny charakter. Spôsob výkladu (reštriktívny) je vhodné uviesť v dôvodovej správe a druhá veta navrhovaného ustanovenia je nadbytočná. Na zabezpečenie transpozície čl. 13 ods. 2 smernice 2007/2/ES nie je potrebné ani vhodné doslovne prebrať jeho ustanovenie. Znenie navrhovaného ods. 3 odporúčame uviesť napríklad takto: „Obmedziť prístup k údajom podľa ods. 1 a 2 možno iba v prípade, že to nie je neprimerané vzhľadom na verejný záujem na poskytnutí prístupu k týmto údajom.“ 	O 	ČA 	Ustanovenie bolo doplnené na základe požiadavky EK (INSPIRE SK Pilot 2015). Ustanovenie bolo čiastočne preformulované. 	
OAP SVL ÚV SR 	K čl. I bod 23 
Druhú vetu navrhovaného odseku 6 odporúčame z dôvodu prehľadnosti zákona uviesť v § 8 zákona v ustanoveniach o národnom geoportáli. 	O 	N 	MŽP SR považuje za vhodnejšie a systematickejšie ponechať túto vetu v § 12, ktorý upravuje pôsobnosť ministerstva. Táto veta je už v súčasnosti zaradená v § 12 odsek 6 zákona č. 3/2010 Z. z. 	
OAP SVL ÚV SR 	K čl. I bod 24 
Upozorňujeme na čiastočnú duplicitu prvej vety navrhovaného ods. 7 s prvou vetou navrhovaného § 8a ods. 1 v novelizačnom bode 15 návrhu. Žiadame duplicitu odstrániť. 	O 	A 	Novelizačné body boli preformulované. 	
OAP SVL ÚV SR 	K čl. I bod 24 
Tretiu vetu navrhovaného odseku 7 odporúčame z dôvodu prehľadnosti zákona uviesť v navrhovanom § 8a (novelizačný bod 15) v ustanoveniach o registri priestorových informácií.  	O 	A 	Novelizačný bod bol preformulovaný, tretia veta bola vypustená. 	
OAP SVL ÚV SR 	K čl. I bod 24 
Žiadame prepracovať znenie druhej vety navrhovaného ods. 8. V prvom rade nie je jasné, na akú službu sa odkazuje slovami „Táto služba“. Ďalej nie je vhodné automaticky predpokladať že súbory priestorových údajov a služby priestorových údajov sú automaticky v súlade ale je potrebné ustanoviť povinnosť uviesť ich do súladu s požiadavkami podľa osobitných predpisov (nie s osobitnými prepismi). Vyjadrenie „Súbory priestorových údajov a služby priestorových údajov sú v súlade so všeobecne záväzným právnymi predpisom ustanovujúcim povinnosti“ je syntakticky a legislatívne nesprávne. Žiadame ustanovenie upraviť v súlade s Legislatívnymi pravidlami vlády SR napríklad vyjadrením „Súbory priestorových údajov a služby priestorových údajov musia byť v súlade s požiadavkami podľa osobitného predpisu“ a v poznámke pod čiarou uviesť príslušné predpisy ustanovujúce povinnosti týkajúce sa metaúdajov, sieťových služieb a interoperability. Zároveň je potrebné uviesť, kto je povinný službu sprístupniť tretím stranám. Takú povinnosť následne žiadame naviazať na príslušný sankčný mechanizmus. 	O 	ČA 	Ustanovenie bolo čiastočne preformulované.  	
OAP SVL ÚV SR 	K transpozícii smernice Európskeho parlamentu a Rady 2007/2/ES zo 14. marca 2007, ktorou sa zriaďuje Infraštruktúra pre priestorové informácie v Európskom spoločenstve (smernica Inspire) 
Žiadame v celom rozsahu transponovať čl. 3 ods. 9 písm. b) smernice. Ide o definíciu 
pojmu „orgán verejnej moci“. Do definície žiadame zahrnúť aj fyzickú osobu nepodnikateľa (ktorá má verejné povinnosti alebo funkcie vo vzťahu k životnému prostrediu alebo poskytuje verejné služby súvisiace so životným prostredím...). 
 	O 	N 	V súčasnosti MŽP SR nevie určiť a definovať subjekt, ktorý by spadal do definície fyzickej osoby nepodnikateľa a ani INSPIRE SK Pilot 2015 nemal k transpozícii čl. 3 ods. 9 písm. b) smernice 2007/2/ES pripomienky (EK akceptovalo vysvetlenie MŽP SR). 	
OAP SVL ÚV SR 	K transpozícii smernice Európskeho parlamentu a Rady 2007/2/ES zo 14. marca 2007, ktorou sa zriaďuje Infraštruktúra pre priestorové informácie v Európskom spoločenstve (smernica Inspire) 
Bod 1 prílohy č. 2 k smernici inspire nie je transponovaný v celom rozsahu. Žiadame ustanovenie náležite transponovať.  	O 	ČA 	Bod 1 prílohy č. 2 bol preformulovaný v súlade s pripomienkou MP RV SR 	
OAP SVL ÚV SR 	K tabuľke zhody k smernici 2007/2/ES 
V tabuľke zhody žiadame uviesť, akým spôsobom boli do Slovenského právneho poriadku prebraté prílohy smernice.  	O 	A 	 	
OAP SVL ÚV SR 	K doložke zlučiteľnosti 
Žiadame vyplniť bod 3 písm. a) doložky zlučiteľnosti v časti „primárnom“ a uviesť ustanovenia primárneho práva EÚ, v ktorých je problematika návrhu právneho predpisu upravená. 	O 	A 	 	
OAP SVL ÚV SR 	K doložke zlučiteľnosti 
V bode 4 písm. c) žiadame vypustiť informáciu o komunikácii prostredníctvom EÚ pilot.  	O 	A 	 	
ŠÚ SR 	K bodu 5 
Odporúčame slová „písmeno b)“ nahradiť slovami „písm. b)“. 

 	O 	A 	 	
ŠÚ SR 	K bodu 7 
Odporúčame uviesť uvádzaciu vetu „V § 4 ods. 2“ sa bodka nahrádza čiarkou a na konci sa pripájajú tieto slová:“ a za slová „písm. b)“ odporúčame vložiť bodku. 

 	O 	A 	 	
ŠÚ SR 	K bodu 18 
Odporúčame slová „ods. 4 a 5“ nahradiť slovami „ods. 5 a 6“. 
 	O 	A 	 	
MPRV SR 	Čl. I novelizačný bod 4 
Navrhujeme, aby predkladateľ preformuloval znenie § 2 písmena m) nasledovne: 
„m) register priestorových informácií je jednotný a konzistentný zdroj metaúdajov o súboroch priestorových údajov a službách priestorových údajov,“. 

Odôvodnenie: 
Navrhované znenie písmena m) je v rozpore s vypracovanou Čiastkovou štúdiou uskutočniteľnosti projektov prioritnej osi 1 Elektronizácie verejnej správy a rozvoj elektronických služieb OPIS zameranou na celkovú architektúru eGovernmentu – Register priestorových informácií, s písomným vyzvaním na Národný projekt: Register priestorových informácií (RPI) kód: OPIS-2013/1.1/63-NP pre Operačný program Informatizácia spoločnosti a súčasne aj s Oznámením o výsledku verejného obstarávania (2414 - VUS / 2015 - Ministerstvo životného prostredia Slovenskej republiky), nakoľko budovaný register priestorových informácií bude v zmysle uvedených dokumentov obsahovať jednotný a údajovo konzistentný zdroj všetkých priestorových informácií vo forme metaúdajov o službách a súboroch priestorových údajov. 
Odhliadnuc od vyššie uvedeného, navrhované znenie písmena m) zásadným spôsobom mení charakter Registra priestorových informácií a v tejto súvislosti by výrazne negatívnym spôsobom ovplyvnilo nielen povinné osoby rezortu pôdohospodárstva a rozvoja vidieka (definované § 3 zákona č. 3/2010 Z. z. o národnej infraštruktúre pre priestorové informácie). 
 	Z 	A 	Text návrhu zákona bol upravený v súlade s výsledkami rozporového rokovania s MPRV SR zo dňa 29. 6.2015. 	
MPRV SR 	Čl. I novelizačný bod 9 
Navrhujeme nové znenie § 5 ods. 1 písmeno c) nasledovne: 
„c) sprístupnenie nevyhnutných informácií, vrátane údajov, kódov a technických klasifikácií, potrebných na zabezpečenie interoperability a harmonizácie súborov priestorových údajov s osobitným predpisom5) ostatným povinným osobám alebo tretím stranám s takými podmienkami, ktoré neobmedzujú využitie sprístupnených informácií na definovaný účel,“. 

Odôvodnenie: 
Pôvodne navrhované znenie písmena c) navrhujeme nahradiť pripojeným návrhom. Dôvodom je nejasná formulácia a súčasne zbytočne široká požiadavka na sprístupňované informácie. 
 	Z 	N 	Navrhovaný text je transpozíciou článku 10 smernice Európskeho parlamentu a Rady 2007/2/ES zo 14. marca 2007, ktorou sa zriaďuje Infraštruktúra pre priestorové informácie v Európskom spoločenstve (Inspire) a do novely zákona bol zaradený z dôvodu splnenie požiadaviek EK uvedených v INSPIRE SK Pilot 2015. MPRV SR po vysvetlení (rozporové rokovanie sa uskutočnilo 29.6.2015) od zásadnej pripomienky odstúpilo. Rozpor bol odstránený. 	
MPRV SR 	Čl. I novelizačný bod 15 
Navrhujeme nové znenie § 8a nasledovne: 
„§ 8a 
Register priestorových informácií 

(1) Register priestorových informácií je informačný systém verejnej správy, ktorého správcom5b) je ministerstvo. 
(2) Metaúdaje v registri priestorových informácií sa považujú za úplné a zodpovedajúce skutočnosti, kým nie je preukázaný opak. Proti osobe, ktorá sa v dobrej viere spolieha na metaúdaje v registri priestorových informácií, nemôže iná osoba namietať, že tieto metaúdaje nie sú úplné alebo nezodpovedajú skutočnosti. 
(3) Ministerstvo prostredníctvom registra priestorových informácií zabezpečuje jednoznačnú identifikáciu metaúdajmi popísaných súborov priestorových údajov a služieb priestorových údajov pridelením jednoznačného identifikátora. 
(4) Ministerstvo prostredníctvom registra priestorových informácií zabezpečuje prevádzku národnej vyhľadávacej služby. 
(5) Ministerstvo prostredníctvom registra priestorových informácií spravuje podporné registre, ktoré sú nevyhnutné pre zabezpečenie požiadaviek na harmonizáciu a interoperabilitu priestorových údajov a služieb priestorových údajov.“. 

Odôvodnenie: 
Upravený návrh znení odsekov 2, 3, 4 a 5 vychádza z nasledujúcich skutočností: 
- budovaný register priestorových informácií bude v zmysle vyššie spomenutých dokumentov obsahovať jednotný a údajovo konzistentný zdroj všetkých priestorových informácií vo forme metaúdajov o službách a súboroch priestorových údajov, 
- Register priestorových informácií nemôže sám o sebe zabezpečovať činnosti resp. spravovať registre, ako je uvedené v pôvodnom návrhu. Tieto činnosti musí aj z hľadiska príslušnej zodpovednosti zabezpečovať ministerstvo, ktoré tak môže konať napríklad prostredníctvom spravovaného registra priestorových informácií. 
 	Z 	A 	Text návrhu zákona bol upravený v súlade s výsledkami rozporového rokovania s MP RV SR zo dňa 29. 6.2015. 	
MPRV SR 	Čl. I novelizačný bod 16 
Navrhujeme nové znenie § 9 odseku 1 nasledovne: 
„(1) Povinné osoby podľa § 3 ods. 1 písm. a) a b) príjmu opatrenia na vzájomné zdieľanie súborov priestorových údajov a služieb priestorových údajov v súlade s osobitnými predpismi.5c)“. 

Navrhujeme nové znenie poznámky pod čiarou k odkazu 5c nasledovne: 
„5c) Zákon č. 618/2003 Z. z. o autorskom práve a právach súvisiacich s autorským právom (autorský zákon) v znení neskorších predpisov, 
Zákon č. 201/2009 Z. z. o štátnej hydrologickej službe a štátnej meteorologickej službe v znení zákona č. 39/2013 Z. z.“. 

Odôvodnenie: 
Z dôvodu, že pri opatreniach na vzájomné zdieľanie súborov priestorových údajov a služieb priestorových údajov môže byť vyžadovaný súlad súčasne s viacerými osobitnými predpismi, trváme na použití množného čísla v slovnom spojení „s osobitnými predpismi“. 
Vzájomné zdieľanie súborov priestorových údajov a služieb priestorových údajov nie je možné subsumovať pod pôsobnosť zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií), nakoľko súbory priestorových údajov a služby priestorových údajov sú chránené autorskými právami a ich poskytovatelia sú oprávnení k nim definovať licenčné podmienky a podmienky nadobudnutia licencie. Výpočet zákonov, ktoré sú uvedené v poznámke pod čiarou považujeme za konečný a preto by mali byť uvedené taxatívne. 
 	Z 	A 	Text návrhu zákona bol upravený v súlade s výsledkami rozporového rokovania s MDV RR SR zo dňa 29. 6.2015 (bol zmenený obsah poznámky pod čiarou). 	
MPRV SR 	Čl. I novelizačný bod 17 
Z dôvodu, že v rámci navrhovaného odseku 1 sa používa množné číslo v slove „opatrenia“, trváme na zachovaní množného čísla aj v rámci odseku 2 a v tejto súvislosti následne aj v slove „vylučujú“. Zároveň požadujeme celý návrh odseku 2 prepracovať tak, aby bolo z jeho znenia zrejmé, že vylúčenie akýchkoľvek obmedzení, ktoré by mohli vytvoriť praktické prekážky nebude poškodzovať záujmy povinných osôb a tretích strán poskytujúcich súbory priestorových údajov a služby priestorových údajov, ako sú napríklad ochrana autorských práv, právo na využívanie služieb elektronického obchodu, právo prevádzkovať vlastné prístupové body a podobne. 	Z 	A 	 	
MPRV SR 	Čl. I novelizačný bod 19 
Keďže navrhovaný odsek 3 a ani ďalšie časti zákona neuvádzajú, kto bude posudzovať verejný záujem v porovnaní so záujmom, ktorému slúži obmedzenie alebo podmienenie prístupu a tiež kto bude niesť zodpovednosť za takéto rozhodnutie, trváme na vypustení navrhovaného odseku alebo na jeho doplnení. 	Z 	A 	Text návrhu zákona bol doplnený v súlade s výsledkami rozporového rokovania s MP RV SR zo dňa 29. 6.2015. 	
MPRV SR 	Čl. I novelizačný bod 24 
Navrhujeme nové znenie § 12 odseku 7: 
„(7) Ministerstvo zabezpečuje zriadenie a dostupnosť registra priestorových informácií a je jeho správcom. Ministerstvo môže prevádzkou registra priestorových informácií poveriť právnickú osobu vo svojej zriaďovateľskej pôsobnosti. Register priestorových informácií je súčasťou infraštruktúry pre priestorové informácie a zdrojom údajov vo forme metaúdajov o súboroch priestorových údajov a službách priestorových údajov pre národný geoportál.“. 

Odôvodnenie: 
Upravený návrh znenia odseku 7 vychádza z nasledovnej skutočnosti: 
- budovaný register priestorových informácií bude v zmysle vyššie spomenutých dokumentov obsahovať jednotný a údajovo konzistentný zdroj všetkých priestorových informácií vo forme metaúdajov o službách a súboroch priestorových údajov, 

Znenie navrhovaného odseku 8 je nejasné a mätúce, nakoľko nešpecifikuje, akým spôsobom bude ministerstvo zabezpečovať, aby povinné osoby boli technicky schopné prepojiť svoje súbory priestorových údajov a služby priestorových údajov so sieťou služieb podľa § 6 ods. 1. Navyše, v zmysle § 6 ods. 1, pre súbory priestorových údajov a služby priestorových údajov, ku ktorým boli vytvorené metaúdaje podľa § 4, je povinná osoba povinná zriadiť a prevádzkovať sieťové služby. Prečo by teda na základe uvedeného malo ministerstvo zasahovať do kompetencií a povinností povinných osôb? 
Na základe vyššie uvedeného preto požaduje vypustiť navrhovaný odsek 8, resp. ho vhodným spôsobom preformulovať. 
 	Z 	A 	Text návrhu zákona bol upravený v súlade s výsledkami rozporového rokovania s MP RV SR zo dňa 29. 6.2015. 	
MPRV SR 	Čl. I novelizačný bod 27 
Vzhľadom ku skutočnosti, že termín „pevninové vyvýšeniny“ nie je definovaný v rámci príslušných slovenských noriem (Slovenská technická norma 73 0401 Terminológia v geodézii a kartografii), trváme na jeho preformulovaní v súlade s STN 73 0401. 	Z 	A 	 	
MPRV SR 	prekladacej správe 
Odporúčame prekladateľovi, aby v predkladacej správe doplnil údaj o vplyvoch predloženého materiálu. 	O 	A 	 	
ÚGKK SR 	K Čl. I bod 4 
Navrhované znenie § 2 písm. m) žiadame upraviť nasledovne: 

„m) register priestorových informácií je jednotný a konzistentný zdroj metaúdajov o súboroch priestorových údajov a službách priestorových údajov,“. 

Odôvodnenie: 
Navrhované znenie písmena m) je v rozpore so zámerom predkladateľa, uvedeným v osobitnej časti dôvodovej správy (k Čl. I bod 4), a taktiež s Čiastkovou štúdiou uskutočniteľnosti projektov prioritnej osi 1 Elektronizácie verejnej správy a rozvoj elektronických služieb OPIS, zameranou na celkovú architektúru e-Governmentu – Register priestorových informácií, s písomným vyzvaním na Národný projekt: Register priestorových informácií (RPI) kód: OPIS-2013/1.1./63-NP pre Operačný program Informatizácia spoločnosti a súčasne aj s Oznámením o výsledku verejného obstarávania (2414 – VUS / 2015 – Ministerstvo životného prostredia Slovenskej republiky), pretože budovaný register priestorových informácií má v zmysle vyššie uvedených dokumentov obsahovať jednotný a údajovo konzistentný zdroj všetkých priestorových informácií vo forme metaúdajov o službách a súboroch priestorových údajov. 

Túto pripomienku považujeme za zásadnú. 
 	Z 	A 	Text návrhu zákona bol upravený v súlade s výsledkami rozporového rokovania s ÚGKK SR z 29.6.2015. 	
ÚGKK SR 	K Čl. I bod 9 
Navrhované znenie § 5 ods. 1 písm. c) žiadame upraviť nasledovne: 

„c) sprístupnenie nevyhnutných informácií, vrátane údajov, kódov a technických klasifikácií, potrebných na zabezpečenie interoperability a harmonizácie súborov priestorových údajov s osobitným predpisom5) ostatným povinným osobám alebo tretím stranám s takými podmienkami, ktoré neobmedzujú využitie uvedených informácií na tento účel,“. 

Odôvodnenie: 
Pôvodne navrhované znenie písmena c) navrhujeme nahradiť z dôvodu nejasnej formulácie a súčasne ide o zbytočne širokú požiadavku na sprístupňované informácie. 

Túto pripomienku považujeme za zásadnú. 
 	Z 	N 	Navrhovaný text je transpozíciou článku 10 smernice Európskeho parlamentu a Rady 2007/2/ES zo 14. marca 2007, ktorou sa zriaďuje Infraštruktúra pre priestorové informácie v Európskom spoločenstve (Inspire) a do novely zákona bol zaradený z dôvodu splnenie požiadaviek EK uvedených v INSPIRE SK Pilot 2015.MŽP SR nesúhlasí s navrhovaným znením, najmä s nahradením slova "všetkých" slovom "nevyhnutných", nakoľko toto navrhované znenie nezodpovedá zneniu čl. 10 smernice 2007/2/ES.Rozpor nebol odstránený. 	
ÚGKK SR 	K Čl. I bod 15 
V novo navrhovanom § 8a navrhujeme vypustiť odsek 2 a ďalšie odseky primerane prečíslovať. 

Odôvodnenie: 
Navrhovaný odsek 2 považujeme za nadbytočný, vzhľadom na skutočnosť, že tieto ustanovenia sú uvedené v § 49 zákona č. 305/2013. Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente). Pokiaľ nie je register priestorových informácií zaradený v zozname referenčných registrov, je toto ustanovenie neodôvodnené. Ak by bol register priestorových informácií zaradený medzi referenčné registre, v tomto prípade by išlo o duplicitnú úpravu v dvoch právnych predpisoch. 

Túto pripomienku považujeme za zásadnú. 
 	Z 	A 	 	
ÚGKK SR 	K Čl. I bod 24 
Navrhované znenie § 12 ods. 7 žiadame upraviť nasledovne: 

„(7) Ministerstvo zabezpečuje zriadenie a dostupnosť registra priestorových informácií a je jeho správcom. Ministerstvo môže prevádzkou registra priestorových informácií poveriť právnickú osobu vo svojej zriaďovateľskej pôsobnosti. Register priestorových informácií je súčasťou infraštruktúry pre priestorové informácie a zdrojom metaúdajov o súboroch priestorových údajov a službách priestorových údajov pre národný geoportál.“. 

Odôvodnenie: 
Upravené znenie odseku 7 vychádza zo skutočnosti, že budovaný register priestorových informácií má v zmysle vyššie uvedených dokumentov obsahovať jednotný a údajovo konzistentný zdroj všetkých priestorových informácií vo forme metaúdajov o službách a súboroch priestorových údajov. 

Túto pripomienku považujeme za zásadnú. 
 	Z 	A 	Text návrhu zákona bol upravený v súlade s výsledkami rozporového rokovania s ÚGKK SR z 29.6.2015. 	
MO SR 	K Čl. I bodu 6 
V poznámke pod čiarou k odkazu 4 odporúčame nariadenia citovať v chronologickom poradí. 	O 	A 	 	
MO SR 	K Čl. I bodom 7, 13, 20 a 21 
Slovo „odsek“ odporúčame nahradiť skratkou „ods.“. 	O 	A 	 	
MO SR 	K Čl. I bodu 18 
Slová „ods. 4 a 5“ odporúčame nahradiť slovami „ods. 5 a 6“. 	O 	A 	 	
MO SR 	K Čl. I bodu 25 
Spolu s návrhom zákona odporúčame predložiť v legislatívnom procese aj návrhy vykonávacích predpisov. 	O 	A 	 	
MZVaEZ SR 	K Doložke zlučiteľnosti právneho predpisu s právom EÚ 
Odporúčame doplniť ustanovenia primárneho práva EÚ, v ktorých je problematika návrhu právneho predpisu upravená. 
Ďalej odporúčame správne uviesť lehotu určenú na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom všeobecne záväzných právnych predpisov (bod 4, písm. b) doložky) v súlade s uznesením vlády SR č. 845 z 3. októbra 2007. 	O 	A 	 	
MZVaEZ SR 	K bodu 5 
Slová "písmeno b)" odporúčame nahradiť slovami "písm. b)".  	O 	A 	 	
MZVaEZ SR 	K bodu 6 
V poznámke pod čiarou k odkazu 4 odporúčame citované predpisy usporiadať v chronologickom poradí. 	O 	A 	 	
MZVaEZ SR 	K bodu 16 
Poznámku pod čiarou k odkazu 5c odporúčame preformulovať. Ak ide o úplný výpočet predpisov, odporúčame na začiatku citácie vypustiť slovo napríklad a každý predpis uviesť v samostatnom riadku ako samostatnú vetu. V prípade, ak ide o fakultatívny výpočet, odporúčame spojku "a" pred slovami "zákon č. 201/2009 Z. z." nahradiť čiarkou.  	O 	A 	Obsah poznámky pod čiarou bol zmenený a uravený v súlade s Legislatívnymi pravidlami vlády SR. 	
MZVaEZ SR 	K bodom 20, 21, 22 
Slovo "odsek" odporúčame nahradiť slovom "ods." 	O 	A 	 	
MPSVR SR 	K čl. I bodu 12 

Odporúčame v čl. I bode 12 v navrhovanom ustanovení § 6 ods. 4 slová „sú v osobitnom predpise.5a)“ nahradiť slovami „ustanovuje osobitný predpis.5a)“. 
Odôvodnenie: 
Legislatívno-technická pripomienka. 
 	O 	A 	 	
MPSVR SR 	K čl. I bodu 14 

Odporúčame v čl. I bode 14 znenie poznámky pod čiarou k odkazu 5b upraviť nasledovne: 
„5b) § 2 ods. 1 písm. b) zákona č. 275/2006 Z. z. v znení neskorších predpisov.“. 
Odôvodnenie: 
Legislatívno-technická pripomienka. 
 	O 	A 	 	
MF SR 	Všeobecne 
Žiadam 

a) doložku vybraných vplyvov, v súlade s § 33 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a Jednotnou metodikou na posudzovanie vybraných vplyvov, prepracovať tak, aby všetky výdavky vyplývajúce z návrhu boli v jednotlivých rokoch zabezpečené v rámci schválených limitov výdavkov kapitoly Ministerstva životného prostredia SR, bez dodatočných požiadaviek na rozpočet verejnej správy, 

b) v doložke vybraných vplyvov doplniť analýzu vplyvov v bode 6. 1. o úroveň poskytovania služieb a bod 6. 14. o spôsob financovania podľa platnej metodiky. 
 	Z 	A 	 	
MF SR 	Všeobecne 
Návrh je potrebné zosúladiť s prílohou č. 5 Legislatívnych pravidiel vlády SR (ďalej len „príloha LPV“) [napr. v čl. I v bodoch 5, 7, 20 až 22 uviesť skratku slova „odsek“, v bode 7 slová „vkladá čiarka“ nahradiť slovami „bodka nahrádza čiarkou“, v bode 12 § 6 ods. 4 za slovo „sú“ vložiť slovo „uvedené“, zosúladiť znenie bodu 3 § 2 písm. i) a bodu 14 § 8 ods. 4 z hľadiska definície pojmu „národný geoportál“, v bode 27 prílohe č. 2 slová „v bode 1.“ nahradiť slovami „prvom bode“, v Doložke zlučiteľnosti bode 3 písm. a) doplniť úpravu návrhu v primárnom práve Európskej únie].  	O 	A 	 	
MS SR 	Čl. I bod 12 
Nové znenie odseku 4 navrhujeme preformulovať takto: "Kritériami vyhľadávania pre vyhľadávacie služby uvedené v odeku 2 písm. a) sú kritéria podľa osobitného predpisu.5a)". 
Odôvodnenie: štylistická pripomienka 	O 	ČA 	MŽP SR akceptovalo pripomienku MPSVR SR, slová "sú v osobitnom predpise" boli nahradené slovami "ustanovuje osobitný predpis". 	
MS SR 	Čl. I bod 14 
Navrhujeme označiť nový odsek ako odsek 1 a existujúce odseky následne prečíslovať, keďže navrhované znenie definuje národný geoportál, a teda definícia by mala byť uvedená v prvom odseku. 	O 	A 	 	
MS SR 	Čl. I bod 26 
Navrhujeme preformulovať znenie § 15a, napr. takto: "Metaúdaje o súboroch priestorových údajov a službách priestorových údajov, ktoré boli vytvorené do 14. decembra 2015, je povinná osoba povinná sprístupniť registru priestorových informácií do šiestich mesiacov od uvedenia registra priestorových informácií do prevádzky.". 	O 	A 	 	
MS SR 	Dôvodová správa - všeobecná časť 
V druhom riadku prvého odseku odporúčame upraviť slovo "povinností" na "povinnosti", ide o gramatickú pripomienku. 	O 	A 	 	
MS SR 	Dôvodová správa - všeobecná časť 
V štvrtom odseku, štvrtom riadku odspodu odporúčame nahradiť nespisovné slovo "nebo" slovom "alebo". 	O 	A 	 	
MS SR 	Dôvodová správa - všeobecná časť 
V treťom odseku od konca, v prvej vete, odporúčame nahradiť zámeno "kedy" podraďovacou spojkou "keď", keďže ide o uvedenie vedľajšej vety prívlastkovej s časovým významom. Ide o gramatickú pripomienku. 	O 	A 	 	
MDVaRR SR 	K Čl. I bod 4. 
Čl. I bod 4. v § 2 žiadame písmeno m) preformulovať takto: 
„m) register priestorových informácií je jednotný a konzistentný zdroj metaúdajov o súboroch priestorových údajov a službách priestorových údajov,“ 
Túto pripomienku považujeme za zásadnú. 
Odôvodnenie: 
Z hľadiska podstaty národnej infraštruktúry pre priestorové informácie je zrejmé, že táto pozostáva zo zdrojov súborov priestorových informácií a sieťových služieb zriadených a prevádzkovaných jednotlivými povinnými osobami (tieto ich sprístupňujú prostredníctvom svojich „tematických“ geoportálov) a tie sa poskytujú na celonárodnej úrovni prostredníctvom národného geoportálu (cez neho je zabezpečený prístup na „tematické“ geoportály povinných osôb). Z dikcie návrhu zákona vyplýva, že novo zavádzaný register priestorových informácií je len ako systém, ktorý má za cieľ evidovať a identifikovať metaúdaje o súboroch priestorových údajov a službách priestorových údajov, a teda nemôže byť zdrojom priestorových údajov a služieb priestorových údajov, lebo tieto zdroje sú u jednotlivých povinných osôb. Rovnako je formulované v súčasnosti platné ustanovenie § 4 ods. 2 zákona a rovnako aj dôvodová správa k návrhu zákona uvádza len zdroje metaúdajov o súboroch priestorových údajov a službách priestorových údajov. 
 	Z 	A 	Text návrhu zákona bol upravený v súlade s výsledkami rozporového rokovania s MDV RR SR zo dňa 29. 6.2015. 	
MDVaRR SR 	K Čl. I bod 12. 
Čl. I bod 12. v § 6 ods. 4 odporúčame slová „sú v osobitnom predpise“ nahradiť slovami „upravuje osobitný predpis“. 	O 	ČA 	MŽP SR akceptovalo pripomienku MPSVR SR, slová "sú v osobitnom predpise" boli nahradené slovami "ustanovuje osobitný predpis". 	
MDVaRR SR 	K Čl. I bod 24. 
Čl. I bod 24. v § 12 ods. 7 poslednú vetu žiadame preformulovať takto: 
„Register priestorových informácií je súčasťou infraštruktúry pre priestorové informácie a zdrojom metaúdajov o súboroch priestorových údajov a službách priestorových údajov pre národný geoportál.“ 
Túto pripomienku považujeme za zásadnú. 
Odôvodnenie: 
Rovnaké odôvodnenie ako k pripomienke č. 1. 
 	Z 	A 	Text návrhu zákona bol upravený v súlade s výsledkami rozporového rokovania s MDV RR SR zo dňa 29. 6.2015. 	
MDVaRR SR 	K Čl. I bod 24. 
Čl. I bod 24. žiadame preformulovať § 12 ods. 8. 
Túto pripomienku považujeme za zásadnú. 
Odôvodnenie: 
§ 6 zákona definuje pojem „sieťové služby a v navrhovanom ustanovení sa používa pojem „sieť služieb“ s odkazom na § 6 ods. 1. Žiadame zjednotiť pojmy. 
 	Z 	A 	Text návrhu zákona bol upravený v súlade s výsledkami rozporového rokovania s MDV a RR SR zo dňa 29. 6.2015. 	
MDVaRR SR 	Čl. I bod 25. 
K Čl. I bod 25. odporúčame v § 14 ods. 2 upraviť podrobnosti, ktoré vzniknú pri aplikácii § 8a ods. 2 najmä v súvislosti s riešením rozporov, ktoré vzniknú, ak sa preukáže, že údaje v registri priestorových informácií nie sú úplné, resp. nezodpovedajú skutočnosti.  	O 	N 	§ 8a ods. 2 bol z návrhu zákona vypustený. 	
MDVaRR SR 	K Čl. I bod 26. 
Čl. I bod 26. odporúčame v § 15a v prechodných ustanoveniach pre „štátny podnik a vysokú školu“ určiť primeranú lehotu, v ktorej bude potrebné splniť povinnosti ustanovené v zákone pre tieto povinné osoby.  	O 	N 	MŽP SR považuje za postačujúce prechodné obdobie ustanovené v § 15a. 	
MŠVVaŠ SR 	K čl. I bod 5 
Dovoľujeme si upozorniť predkladateľa na niektoré právne skutočnosti spojené so súčasným a navrhovaným znením ustanovenia § 3 ods. 1 písm. b) zákona č. 3/2010 Z. z. a navrhujeme zvážiť ich: 
1. Súčasné znenie ustanovenia § 3 ods. 1 písm. b) považuje za povinnú osobu takú, ktorá je zriadená zákonom alebo na základe zákona, ak plní verejné úlohy. Pritom pojem "verejná úloha" nie je v platnom právnom poriadku (zákon č. 3/2010 Z. z. nevynímajúc) explicitne definovaný, je prebratý z transponovanej smernice a nie je zrejmé, či má ísť o: 
- úlohy štátu, obce a VÚC uložené zriaďovateľom rozpočtovej organizácie a príspevkovej organizácie alebo priamo zákonom, ktorý právnickú osobu zriaďuje, 
- úlohy financované z verejných prostriedkov, 
- prípadne aj iné úlohy podľa ďalšieho kritéria; 
2. Rozšírením okruhu povinných osôb pripojením slova "vysokých škôl" za pôvodný text písmena b) sa povinnými osobami stanú v nadväznosti na ustanovenie § 2 zákona č. 131/2002 Z.z. o vysokých školách a o zmene a doplnení niektorých predpisov v znení neskorších predpisov aj súkromné vysoké školy a zahraničné vysoké školy, čo môže mať význam vzhľadom na iné ustanovenia zákona č. 3/2010 Z. z.; 
3. Akceptovaním navrhovaného znenia písmena b) bude v budúcnosti platiť, že škola nemusí plniť verejnú úlohu, aby bola povinnou osobou; 
4. Množina subjektov "právnických osôb zriadených zákonom" a novozavedená množina "vysokých škôl" sa čiastočne prekrývajú; zákonom sa zriaďujú verejné vysoké školy a štátne vysoké školy. V súvislosti s pojmom "verejné úlohy" a druhmi vysokých škôl bude možno vzhľadom na účel zákona potrebné určiť, ktoré vysoké školy majú byť povinnými osobami. 	O 	A 	 	
MŠVVaŠ SR 	K čl. I bod 12 
Navrhujeme formulovať znenie § 6 ods. 4 nasledovne: 
"(4) Kritériá vyhľadávania pre vyhľadávacie služby podľa odseku 2 písm. a) sú uvedené v osobitnom predpise.5a)“. 
Ide o jazykovú pripomienku. 	O 	ČA 	MŽP SR akceptovalo pripomienku MPSVR SR, slová "sú v osobitnom predpise" boli nahradené slovami "ustanovuje osobitný predpis". 	
MŠVVaŠ SR 	K čl. I bod 16 
Dovoľujeme si upozorniť predkladateľa na návrh zákona č. .../2015 Z. z. o autorskom práve, ktorý aktuálne prerokúva NR SR. V prípade jeho schválenia bude potrebné vykonať úpravu poznámky pod čiarou. 	O 	A 	Obsah poznámky pod čiarou bol zmenený. 	
MŠVVaŠ SR 	K čl. I bod 19 
Navrhované znenie § 10 ods. 3 navrhujeme preformulovať z nasledovných dôvodov: 
- v prevej vete pojem "reštriktívny výklad" nie je v platnom právnom poriadku definovaný; zákon má byť formulovaný predovšetkým tak, aby sa zachovával, nie vykladal a nastavoval sám sebe výkladové pravidlo, 
- slovné väzby "sprístupnenie slúži verejnému záujmu" a "obmedzenie (podmienenie) slúži záujmu" sú doslovné preklady z anglickej terminológie práva EÚ, ale v slovenskom právnom jazyku sú neurčité a nevžité, 
- v prvej vete sa dôvody obmedzenia prístupu špecifikujú odkazom na odsek 2, v druhej vete ako "záujem, ktorému slúži obmedzenie alebo podmienenie prístupu", 
- zo znenia ustanovenia v kontexte zákona nie je zrejmé, či "verejný záujem" podľa druhej vety sa týka plnenia verejných úloh podľa § 3 ods. 2 a § 9 ods. 1 alebo ide o širšiu kategóriu. 	O 	N 	Nakoľko jedným z dôvodov predloženia novely zákona je aj INSPIRE SK Pilot 2015, ktorý sa okrem iného týkal aj netranspozície čl. 13 ods. 2 smernice 207/2/EC, trvá MŽP SR na navrhovanom znení. 	
MŠVVaŠ SR 	K čl. I bod 23 
Prvá veta odseku 6 je duplicitná s právnou úpravou podľa navrhovaného znenia § 8 ods. 4 a navrhujeme ju preto vypustiť. 	O 	ČA 	Ustanovenie bolo preformulované. 	
MŠVVaŠ SR 	K čl. I bod 24 
Prvá veta odseku 7 je duplicitná s právnou úpravou podľa navrhovaného znenia § 8a ods. 1, preto ju odporúčame vypustiť. 
Zároveň v odseku 8 navrhujeme preformulovať druhú vetu tak, aby neobsahovala demonštratívny výpočet, teda slovo "najmä" z nasledovných dôvodov: 
- dátové súbory buď sú alebo nie sú v súlade so všeobecne záväzným právnym predpisom, nemôžu byť s ním v súlade len sčasti, v takomto význame je slovo "najmä" nadbytočné, 
- ak má slovo "najmä" znamenať, že sa sprístupňujú tretím stranám prevažne len niektoré údaje, neznamená to, že sa bráni sprístupneniu aj ďalších údajov, ak to zákon výslovne nezakazuje; preto aj v tomto prípade je slovo "najmä" nadbytočné.  	O 	ČA 	Ustanovenie bolo preformulované. Formulácia druhej vety odseku 8 § 12 návrhu zákona je transpozíciou čl. 12 smernice 2007/2/ES.  	
MK SR 	K čl. I bod 1 
Slovo ,,písmeno" odporúčame upraviť na slovo ,,písm.". 

Odôvodnenie: 
Bod 34 Prílohy č. 5 k Legislatívnym pravidlám vlády Slovenskej republiky. 	O 	A 	 	
MK SR 	K čl. I bod 6 
Text navrhovanej poznámky pod čiarou k odkazu 4 odporúčame upraviť v súlade s bodom 22 Prílohy č. 5 k Legislatívnym pravidlám vlády Slovenskej republiky a právne predpisy uviesť v chronologickom poradí, pričom skôr prijatý predpis sa cituje ako prvý. 

Odôvodnenie: 
Legislatívne pravidlá vlády Slovenskej republiky. 	O 	A 	 	
MK SR 	K čl. I body 7, 13, 20, 21, 22 
Odporúčame slovo ,,odsek" upraviť na slovo ,,ods.". 

Odôvodnenie: 
Legislatívno-technická pripomienka. 	O 	A 	 	
MK SR 	K čl. I bod 14 
Text poznámky pod čiarou k odkazu 5b) odporúčame upraviť na nasledovné znenie: ,,5b) § 2 ods. 1 písm. b) zákona č. 275/2006 Z. z. v znení neskorších predpisov.". 

Odôvodnenie: 
Legislatívna pripomienka. 	O 	A 	 	
MK SR 	K čl. I bod 18 
Slová ,,4 a 5" odporúčame nahradiť slovami ,,5 a 6". 

Odôvodnenie: 
Z dôvodu prečíslovania odsekov v novelizačnom bode 17. 	O 	A 	 	
MV SR 	K čl. I bodom 5, 7 a 22 
K čl. I bodom 5, 7 a 22: Body 5, 7 a 22 je potrebné zosúladiť s bodom 34 prílohy č. 5 Legislatívnych pravidiel vlády Slovenskej republiky. 	O 	A 	 	
MV SR 	K čl. I bodu 9 
K čl. I bodu 9: V navrhovanom § 5 ods. 1 písm. c) žiadame slová „s osobitným predpisom5)“ nahradiť slovami „podľa požiadaviek ustanovených osobitným predpisom5) a slová „tretím stranám v súlade s podmienkami, ktoré neobmedzujú využitie uvedených informácií na tento účel“ spresniť, prípadne previazať s § 10 zákona alebo upraviť obdobne ako je to v navrhovanom bode 16. 	O 	A 	 	
MV SR 	K čl. I bodom 13, 20 a 21 
K čl. I bodom 13, 20 a 21: V bodoch 13, 20 a 21 je potrebné slovo „odsek“ nahradiť skratkou „ods.“. 	O 	A 	 	
MV SR 	K čl. I bodom 14 a 23 
K čl. I bodom 14 a 23: Znenia navrhovaného § 8 ods. 4 a § 12 ods. 6 sú duplicitné. V navrhovanom § 8 ods. 4 je uvedené: „Národný geoportál je informačný systém verejnej správy, ktorého správcom je ministerstvo.“. V navrhovanom § 12 ods. 6 je uvedené: „Ministerstvo zabezpečuje zriadenie a dostupnosť národného geoportálu a je jeho správcom.“. Odporúčame upraviť v jednom ustanovení.  	O 	ČA 	Ustanovenia boli preformulované. 	
MV SR 	K čl. I bodom 15 a 24 
K čl. I bodom 15 a 24: Znenia navrhovaného § 8a ods. 1 a § 12 ods. 7 sú duplicitné. V navrhovanom § 8a ods. 1 je uvedené: „Register priestorových informácií je informačný systém verejnej správy, ktorého správcom je ministerstvo.“. V navrhovanom § 12 ods. 6 je uvedené: „Ministerstvo zabezpečuje zriadenie a dostupnosť registra priestorových informácií a je jeho správcom.“. Odporúčame upraviť v jednom ustanovení. 	O 	ČA 	Ustanovenie bolo preformulované. 	
MV SR 	K čl. I bodu 18 
K čl. I bodu 18: Vzhľadom na predchádzajúci bod 17 je potrebné v bode 18 slová „4 a 5“ nahradiť slovami „5 a 6“. 	O 	A